 Ọnụ Ọgụgụ 19  Jehova wee gwa Mozis na Erọn, sị:Nke a bụ ụkpụrụ nke iwu Jehova nyere, sị: Gwa ụmụ Izrel ka ha kpụtara gị nne ehi nke ahụ dị mma, nke na-acha ọbara ọbara, nke na-enweghịkwa ntụpọ ọ bụla, nke na-anyatụbeghịkwa yok ọ bụla.Unu ga-enye ya Elieza onye nchụàjà, ọ ga-akpụrụkwa ya gaa ná mpụga ebe unu mara ụlọikwuu, a ga-egbukwa ya nihu ya.Mgbe ahụ, Elieza onye nchụàjà ga-eji mkpịsị aka ya rụrụ ọbara ya ma fesa ọbara ya kpọmkwem nihu ụlọikwuu nzute ugboro asaa.A ga-akpọkwa nne ehi ahụ ọkụ nihu ya. A ga-akpọ akpụkpọ ya na anụ ya na ọbara ya na nsị ya ọkụ.Onye nchụàjà ga-ewere osisi sida na ahịhịa hisop na ákwà na-acha uhie uhie tụba nime ọkụ ahụ na-ere nne ehi ahụ.Onye nchụàjà ga-eji mmiri sụọ uwe ya, saakwa ahụ, e mesịa, ọ pụrụ ịbata nebe unu mara ụlọikwuu; ma onye nchụàjà ga-abụ onye na-adịghị ọcha ruo mgbede.Onye kpọrọ ya ọkụ ga-asa uwe ya mmiri, saakwa ahụ, ọ ga-abụ onye na-adịghị ọcha ruo mgbede.Nwoke dị ọcha ga-ekporo ntụ nne ehi ahụ kposa ná mpụga ebe unu mara ụlọikwuu nebe dị ọcha; a ga-edebere ya nzukọ ụmụ Izrel maka mmiri ahụ e ji eme ka mmadụ dị ọcha. Ọ bụ àjà mmehie.Onye kpokọtara ntụ nne ehi ahụ ga-asa uwe ya, ọ ga-abụ onye na-adịghị ọcha ruo mgbede.Onye ọ bụla nke metụrụ ozu mkpụrụ obi ọ bụla bụ mmadụ aka ga-abụkwa onye na-adịghị ọcha ruo ụbọchị asaa.Onye ahụ ga-eji mmiri ahụ mee onwe ya ka ọ dị ọcha nụbọchị nke atọ, ọ ga-adịkwa ọcha nụbọchị nke asaa. Ma ọ bụrụ na o meghị onwe ya ka ọ dị ọcha nụbọchị nke atọ, ọ gaghị adị ọcha nụbọchị nke asaa.Onye ọ bụla nke metụrụ ozu aka, ya bụ, mkpụrụ obi ọ bụla bụ mmadụ nke nwụrụ anwụ, bụ onye na-emeghịkwa onwe ya ka ọ dị ọcha, onye ahụ emerụwo ụlọikwuu Jehova, a ga-ebipụkwa mkpụrụ obi ahụ nIzrel. Ebe ọ bụ na e fesaghị ya mmiri e ji eme ka mmadụ dị ọcha, ọ ka bụ onye na-adịghị ọcha. Adịghị ọcha ya ka dị nahụ ya.Nke a bụ iwu a ga-agbaso ma ọ bụrụ na mmadụ anwụọ nime ụlọikwuu: Onye ọ bụla nke batara nụlọikwuu ahụ na onye ọ bụla nke nọ nụlọikwuu ahụ, ga-abụ onye na-adịghị ọcha ruo ụbọchị asaa.Arịa ọ bụla nke ghe oghe, nke a na-ekwuchighị ekwuchi, keekwa ya eriri, ga-abụ ihe na-adịghị ọcha.Onye ọ bụla nke metụrụ onye e ji mma agha gbuo nọhịa aka ma ọ bụ ozu ma ọ bụ ọkpụkpụ mmadụ ma ọ bụ ili ga-abụ onye na-adịghị ọcha ruo ụbọchị asaa.Ha ga-ekporo ụfọdụ nime ntụ àjà mmehie ahụ maka onye ahụ na-adịghị ọcha kponye nime efere ma wụnye ya mmiri e kutere niyi na-asọ asọ.Mgbe ahụ, nwoke dị ọcha ga-ewere ahịhịa hisop, sụnye ya nime mmiri ahụ ma fesa ya nụlọikwuu ahụ nakwa narịa niile ahụ na mkpụrụ obi ndị nọ nebe ahụ, fesakwa ya onye ahụ metụrụ ọkpụkpụ ma ọ bụ onye e gburu egbu ma ọ bụ ozu ma ọ bụ ili aka.Onye ahụ dị ọcha ga-efesa ya nahụ onye ahụ na-adịghị ọcha nụbọchị nke atọ nakwa nụbọchị nke asaa, sachapụ ya mmehie ya nụbọchị nke asaa; ọ ga-eji mmiri sụọ uwe ya, saakwa ahụ, ọ ga-adịkwa ọcha ná mgbede.Ma onye na-adịghị ọcha, nke na-emeghịkwa onwe ya ka ọ dị ọcha, a ga-ebipụ mkpụrụ obi ahụ netiti ọgbakọ unu, nihi na ọ bụ ebe nsọ Jehova ka o merụrụ. E fesaghị ya mmiri e ji eme ka mmadụ dị ọcha. Ọ dịghị ọcha.Ọ ga-abụrụ ha ụkpụrụ na-adịru mgbe a na-akaghị aka, na onye na-efesa mmadụ mmiri e ji eme ka mmadụ dị ọcha ga-asa uwe ya, tinyere onye metụrụ mmiri ahụ e ji eme ka mmadụ dị ọcha aka. Ọ ga-abụ onye na-adịghị ọcha ruo mgbede.Ihe ọ bụla onye na-adịghị ọcha metụrụ aka ga-abụ ihe na-adịghị ọcha, mkpụrụ obi nke metụrụ ihe ahụ aka ga-abụkwa onye na-adịghị ọcha ruo mgbede. 